રાજકોટથી દરરોજ મેટોડા અપડાઉન કરતાં લોકોને મોટામવા પાસે ભારે ટ્રાફિકનો સામનો કરવો પડે છે. મેટોડા ઇન્ડસ્ટ્રી ધરાવતાં ૨૫ હજારથી વધુ ઉદ્યોગપતિઓ અને કામદારોને દરરોજ સવાર - સાંજ વાહનોની લાંબી કતારોમાંથી પસાર થવું પડે છે. ટ્રાફિકની સમસ્યાથી ત્રસ્ત GIDC લોધિકા ઇન્ડસ્ટ્રીયલ એસોશીએશન દ્વારા કોર્પોરેશનને પત્ર લખી રજૂઆત કરવામાં આવી છે પરંતુ તેમની સમસ્યા હજુ સુધી દૂર થઇ નથી. મોટામવાનાં સાંકળા પૂલને કારણે દરરોજ વાહનચાલકોની સાથે સ્કૂલ-કોલેજમાં બસમાં જતા વિદ્યાર્થીઓ - કોલેજીયનો, મોટામવા સ્મશાનમાં જતી શબવાહિનીની સાથે દર્દીઓને લઈને જતી એમ્બ્યુલન્સ પણ ટ્રાફિકમાં ફસાય છે.